Държавен вестник, бр. 104, 2004 г., стр. 93

Б Р О Й  104
Д Ъ Р Ж А В Е Н   В Е С Т Н И К
С Т Р .  93
3. Договаряща държава, която е направила
резерва по някоя от разпоредбите на тази кон-
венция, не може да иска прилагането на тази
разпоредба от която и да е друга договаряща
държава, но може, ако резервата є е частична
или условна, да иска прилагането на тази разпо-
редба в степента, в която  самата тя я е приела.
Член 62
1. Всяка договаряща държава може по всяко
време с декларация до Генералния секретар на
Съвета на Европа да посочи правните разпо-
редби, които следва да бъдат включени в При-
ложение II или III на тази конвенция.
2. Всяко изменение на вътрешноправните
разпоредби, изброени в Приложение II или III,
се съобщава на Генералния секретар на Съвета
на Европа, ако такава промяна би се отразила на
точността на информацията в тези приложения.
3. Всички промени по предходната алинея,
направени в Приложение II или III, влизат в
сила за всяка договаряща държава един месец
след датата на тяхното съобщаване от Генерал-
ния секретар на Съвета на Европа.
Член 63
1. Всяка договаряща държава при депозира-
не на документите за ратификация, приемане
или присъединяване предоставя на Генералния
секретар на Съвета на Европа съответната ин-
формация за приложимите наказания в тази
държава и тяхното изпълнение за целите на
прилагането на тази конвенция.
2. Всяко последващо изменение, което пра-
ви неточна предоставената информация в съот-
ветствие с предходната алинея, се съобщава на
Генералния секретар на Съвета на Европа.
Член 64
1. Тази конвенция не накърнява правата и
задълженията, произтичащи от договорите за
екстрадиция и международните многостранни
конвенции по специални въпроси, както и раз-
поредбите по въпросите, които са предмет на
тази конвенция и които се съдържат в други
действащи конвенции между договарящите
държави.
2. Договарящите държави не могат да сключ-
ват двустранни или многостранни споразуме-
ния по въпросите, които са предмет на тази
конвенция, освен с цел да допълнят нейните
разпоредби или да улеснят прилагането на за-
ложените в нея принципи.
3. В случай обаче, че две или повече догова-
рящи държави вече са установили отношения-
та си в тази област на основата на единно зако-
нодателство или са въвели специален режим
помежду си или възнамеряват да направят това
в бъдеще, те имат право да уреждат тези свои
отношения независимо от реда и условията на
тази конвенция.
4. Договарящите държави, които са в процес
на преустановяване на прилагането на реда и
условията на тази конвенция към взаимните си
отношения в тази област, уведомяват Генерал-
ния секретар на Съвета на Европа за това.
Член 65
Европейският комитет по наказателноправ-
ни въпроси на Съвета на Европа ще бъде ин-
формиран за изпълнението на тази конвенция
и ще прави всичко необходимо за улесняване
на извънсъдебното уреждане на всички труд-
ности, които могат да възникнат при нейното
прилагане.
Член 66
1. Тази конвенция е с неограничен срок на
действие.
2. Всяка заинтересована договаряща дър-
жава може да денонсира тази конвенция чрез
уведомление до Генералния секретар на Съве-
та на Европа.
3. Денонсирането влиза в сила шест месеца
след датата на получаване на уведомлението от
Генералния секретар на Съвета на Европа.
Член 67
Генералният секретар на Съвета на Европа
уведомява държавите членки, представени в
Комитета на министрите на Съвета на Европа,
и всяка държава, която се е присъединила към
конвенцията, за:
а) всяко подписване;
b) всяко депозиране на документи за рати-
фикация, приемане или присъединяване;
c) всяка дата на влизане в сила на тази кон-
венция в съответствие с чл. 58 от нея;
d) всяка декларация, получена съгласно раз-
поредбите на чл. 19, ал. 2;
е) всяка декларация, получена съгласно
чл. 44, ал. 4;
f) всяка декларация, получена съгласно
чл. 60;
g) всяка резерва, направена съгласно чл. 61,
ал. 1, и за оттеглянето на такава резерва;
h) всяка декларация, получена съгласно
чл. 62, ал. 1, и за всяко последващо уведомле-
ние, получено съгласно ал. 2 на този член;
i) всяка информация, получена в съответст-
вие с чл. 63, ал. 1, и за всяко последващо уведом-
ление, получено съгласно ал. 2 на този член;
j) всяко уведомление за двустранни или мно-
гостранни споразумения, сключени в съответ-
ствие с чл. 64, ал. 2, или за единно законодател-
ство, въведено съгласно чл. 64, ал. 3;
k) всяко уведомление, получено в съответс-
твие с чл. 66, и датата, на която денонсирането
влиза в сила.
Член 68
Тази конвенция и декларациите и уведомле-
нията, които тя допуска, се прилагат само за
изпълнение на решения, произнесени след вли-
зането є в сила за заинтересованите договаря-
щи държави.
В уверение на горното долуподписаните,
надлежно упълномощени за това, подписаха
тази конвенция.
Съставена в Хага на 28 май 1970 г. на ан-
глийски и френски език, като и двата текста
имат еднаква сила, в един екземпляр, който се
депозира в архива на Съвета на Европа. Гене-
ралният секретар на Съвета на Европа изпраща
заверени копия от нея на всяка една от подписа-
лите и присъединилите се към нея държави.